แฟร์รารี 599 GTB ฟีโอราโน

แฟร์รารี 599 GTB ฟีโอราโน () หรือเรียกกันสั้นๆว่า "Ferrari 599" เป็นรถยนต์นั่งประเภทหรูหราสมรรถนะสูง เครื่องยนต์กลางลำหน้า ขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ระหว่างปี 2006 - 2012 599 ออกแบบมาเพื่อแทนที่ แฟร์รารี 575เอ็ม มาราเนลโล ในปี 2006 และในปี 2012 แฟร์รารี 599 ก็ได้ยุติสายการผลิตลง และถูกแทนที่รุ่นด้วย แฟร์รารี F12 แบร์ลีเน็ตตา   

ด้วยสไตล์การออกแบบของบริษัท พินินฟารินา ภายใต้การคุมงานของงานแฟรงค์ สตีเฟนสัน ( Frank Stephenson ) จนในที่สุด 599 GTB ก็ได้เปิดตัวครั้งแรกที่งาน เจนีวา มอเตอร์ โชว์ ในเดือนกุมภาพันธ์ ปี 2006 โดยตัวเลข "599" คือ ขนาดเครื่องยนต์ 5999 ซีซี  คำว่า "GTB" ย่อมาจาก "Gran Turismo Berlinetta nature" และ คำว่า "Fiorano" คือสนามแข่งฟีโอราโน ซึ่งใช้เป็นที่ใช้ทดสอบรถยนต์ของแฟร์รารี

แฟร์รารี 599 GTB ได้รับรางวัลจากนิตสาร อีโว (Evo) ให้เป็น "รถแห่งปี ประจำปี 2006" และยังได้รับรางวัล จากนิตยสารท็อปเกียร์ ให้เป็น "ซูเปอร์คาร์แห่งปี ประจำปี 2006" 

รุ่นต่างๆ
250px|thumb|right|แฟร์รารี 599 GTO สีน้ำเงิน
 HGTE Package 
แฟร์รารี 599 GTB ฟีโอราโน HGTE (Ferrari 599 GTB Fiorano HGTE) คำว่า "HBTE" คือ "Handling Gran Turismo Evoluzione" ดังนั้นรถคันนี้จึงเพิ่มระบบแฮนด์ลิงในรถยนต์ รวมถึงตัวออปชั่นอื่นๆ ภายในรถอีกด้วย

 599 GTO 
แฟร์รารี 599 GTO (Ferrari 599 GTO) เปิดตัวในวันที่ 8 เมษายน 2010http://www.ausmotive.com/2010/04/08/ferrari-599-gto-official-details.html เป็นรุ่นจำกัดจำนวนเพียง 599 คันเท่านั้น นอกจากนี้ยังเคยได้รับการจัดอันดับให้เป็น รถวิ่งบนถนน ที่เร็วที่สุดเท่าที่เคยมีมา ด้วยการทดสอบที่สนามแข่งฟีโอราโน ใช้เวลาเพียง 1.24 นาที เท่านั้น ซึ่งเร็วกว่า แฟร์รารี เอ็นโซ 599 GTO มีน้ำหนัก 1,605 กิโลกรัม ซึ่งเบากว่า GTBทั่วๆไป รถสามารถทำความเร็วสูงสุดได้ที่ 335 กม./ชม. (208 ไมล์/ชม.) และอัตราเร่ง 0-100 กม./ชม. ด้วยเวลาเพียง 3.35 วินาทีhttp://www.italiaspeed.com/2010/cars/ferrari/04/599gto/0804.html 
250px|thumb|right|แฟร์รารี 599 เอสเอ อเพอร์ตา สีน้ำเงิน

 599 SA Aperta 
แฟร์รารี 599 SA อเพอร์ตา (Ferrari 599 SA Aperta) เป็นรุ่นเปิดประทุน ของ 599 โดยตัวเครื่องนำมาจาก 599 GTO รถได้เปิดตัวครั้งแรกที่งานปารีสมอเตอร์โชว์ ปี 2012 โดยคำว่า "เอสเอ" เป็นการให้เกียรตินักออกแบบรถยนต์ทั้ง 2 บุคคล ได้แก่ Sergio Pininfarina และ Andrea Pininfarina จะมีเพียง 80 คันเท่านั้น ที่จะถูกจำหน่ายลงสู่ตลาดhttp://www.sybarites.com/2010/09/ferrari-599-sa-aperta/

กำลัง @ rpmแรงบิด @ rpmอัตราเร่ง 0-100 km/hความเร็วสูงสุด493 kW (670 PS; 661 hp) a 8250 rpm620 N·m (460 lb·ft) a 6500 rpm3.6 วินาที325 km/h (202 mph)

 599XX 
แฟร์รารี 599XX (Ferrari 599XX) เปิดตัวครั้งแรกในงานเจนีวาออโตโชว์ 2009http://www.autoblog.com/2009/03/03/geneva-2009-ferrari-599xx-is-our-kind-of-menace-to-society/ เป็นรุ่นที่ขับได้เฉพาะในสนามแข่ง ไม่สามารถขับบนถนนทั่วไปได้ รถได้เคยทำสถิติไว้ที่สนามแข่ง Nordschleife circuit ด้วยเวลาเพียง  58.16 วินาที ซึ่งเป็นสถิติที่เร็วที่สุดเท่าที่รถสปอร์ตคันไหนๆเคยทำมาhttp://www.ferrari.com/English/GT_Sport%20Cars/GT/Pages/100423_CAR_ferrari_599XX_record_nurburgring.aspx 

 599XX EVO 
แฟร์รารี 599XX EVO (Ferrari 599XX EVO) ได้มีการเปิดเผยภาพครั้งแรกในวันที่ 10 พฤศจิกายน 2011 และในวันที่ 1 ธันวาคม 2011 ทางแฟร์รารีก็ได้ยืนยันข้อมูลต่างๆภายในรถ ซึ่งมาพร้อมกับชุดแต่ง "Evolution package" ด้วยน้ำหนักที่เบากว่า 599เอ็กซ์เอ็กซ์ 35 กิโลกรัม เพิ่มกัลัง และแรงบิดเพิ่มขึ้น 599เอ็กซ์เอ็กซ์ อีวีโอ มีราคาสูงถึง 1 ล้านยูโร ซึ่งอาจมากกว่านี้ โดยแฟร์รารีจะจำหน่ายเฉพาะลูกค้าพิเศษเท่านั้น

 599 GTB 60F1 
แฟร์รารี 599 GTB 60F1 (Ferrari 599 GTB 60F1) ในเดือนธันวาคม 2011 แฟร์รารีก็ได้เปิดตัว 599 GTB60เอฟ1 ซึ่งเป็นการเฉลิมฉลอง 60 ปี จากการชนะการแข่งขันฟอมูล่าวัน นับจากปี 1951 จนถึงปี 2011 ซึ่งแฟร์รารีได้ชนะมามากว่า 100 ครั้ง รถคันนี้ได้ใช้แบบดั้งเดิมของ 599 GTB ฟีโอราโน เอชจีทีอี โดยปรับแต่งให้รถมีสมรรถนะสูงขึ้นกว่าปกติ  

 ดูเพิ่ม 
แฟร์รารี
แฟร์รารี 458 อิตาเลีย
แฟร์รารี F430

 อ้างอิง 

หมวดหมู่:รถสปอร์ต
599 GTB ฟีโอราโน